**Planinsko društvo Domžale**

# **Zapisnik 3. seje Upravnega odbora PDD**

Dne: **1. avgusta 2018** na Kopališki 4 v Domžalah, s pričetkom ob 19:30 uri

Prisotni člani upravnega odbora in vabljeni:   
Andrej Čelesnik, Jernej Grad, Jernej Južna, Aleš Kermauner, Helena Kermauner, Marcel Kogovšek, Matej Ogorevc, Alojz Pirnat, Blaž Češka (stalno vabljen), Tone Bakšič (NO), Alma Novljan (vabljena)

Odsotni, s predhodnim opravičilom:   
Anka Cerar, Aleš Peršolja, Luka Skočir, Aleš Janžekovič, Dušan Prašnikar

Sestanek je vodila Helena Kermauner.

Predlagan dnevni red:

1. Potrditev zapisnika prejšnjega sestanka
2. Organizacija dogodka Dan domžalskih planincev (pohodi, program, pogostitev)
3. Aktivnosti za 70 letnico (majice, DPS, delavnica, proslava)
4. Poročanje po nalogah v zapisniku (stalne in posebne naloge)
5. Razno

Add1

Zapisnik prejšnje seje je potrjen brez pripomb.

Add2

**Organizacija dogodka Dan domžalskih planincev**

Do prizorišča bomo imeli vodene pohode in sicer bo Dušan Prašnikar vodil družinski pohod z Ušivca, Jernej Južna po poti čez Rigelj in Matej Ogorevc po Martinj stezi. Opisi poti z urami bodo objavljeni zraven vabila. Vabila objavimo na spletni strani in po mailu.

Dogovorjen program s pričetkom ob 11h:

* pevci moškega pevskega zbora J. Kersnik iz Lukovice
* Domžalska godba
* ansambel Odziv

Povabljen je tudi župan. Na prizorišču moramo poskrbeti za prapor, zastave in transparente ter voditi knjigo udeležencev za PZS poročilo. Vsi člani Planinskega društva dobijo kupon za malico. Hrano pripravimo v spodnjih prostorih Doma. Organizacijo aktivnosti programa in pogostitve prevzame Jernej Grad, sodelujejo Jožica, Alma, Tone in Anka.

Add3

**Aktivnosti za 70 letnico**

* Blaž Češka je pripravil logotip za 70 letnico društva, usklajen s predlagano tematiko na temo prostovoljstva. Logo bomo uprabili na majicah in drugih materialih.
* Društvene majice bodo narejene do Dneva domžalskih planincev. Z nakupom majice za 10 eur posamezniki donirajo sredstva društvu.
* Dokončamo in natisnemo Dnevnike žigov za Domžalsko pot spominov. Lojze se trudi za pridobitev soglasij. Usklajen in potrjen seznam kontrolnih točk pošlje Blažu v dokončno oblikovanje. Pripraviti je potrebno seznam družin, ki so hranile knjige.
* Izvedli bomo delavnico (team building kot vodeno in moderirano srečanje), z vsemi aktivnimi kadri odsekov. Datum: **petek popoldan**, **26. 10. in sobota 27. 10. 2018 dopoldan. Lokacija: Dom na Zelenici.** Na delavnici bomo tudi opredelili društveni Program za naslednje leto.
* Osrednja proslava v KD Franca Bernika bo **23. novembra 2018**. Pripraviti in poslati je potrebno vlogo na Občino. Organizacijska ekipa (Luka, Dušan, Jernej J., Aleš, Helena) skupaj z Drago Jeretina Anžin sestavlja program prireditve.
* Seznam priznanj (častni znak PZS in priznanja PDD) še ni dokončno sestavljen. Še se ukvarjamo s predlogi in utemeljitvami.

Add4

Poročanje po nalogah v zapisniku (stalne in posebne naloge)

izvedeno v juliju: 25.7. do 30.7.2018 / Knjižnica pod krošnjami na Mali planini

**Stalne naloge odsekov**

**Obnova Domžalskega dom**a (gospodarski odsek - ekipa)   
V petek, 6.7.2018 so bili člani Gospodarskega odseka na Domžalskem domu. Narejen je seznam postopne prenove (priložen). Načrt letošnjih investicij bomo dorekli naslednji teden.



**Posebne naloge**

**GDPR**  
Jernej Južna je pregledal obstoječ pravilnik o varovanju podatkov. Na seji je poročal, da je obstoječ pravilnik zastavljen dovolj široko, da smo dejansko že ves čas skladni z zahtevami GDPR uredbe.

Add 5

Razno

* v [ALBUMU](https://photos.app.goo.gl/GikCuXYZcN2qR1zk8) zbiramo fotografije za projekcijo na prireditvi v Berniku. Pozivamo vse, da prispevajo svoje fotografije.
* Domžalski dom je potrebuje več planinskih vsebin, zato bomo prenovili tudi vhodni prostor z vitrino, ki bo namenjena Planinskemu društvu.
* PZS je za potrebe Domžalskega doma doniral 27 knjig z gorniško vsebino. Ob prenovi jedilnice bo urejen tudi kotiček za knjige.

Sestanek smo zaključili ob 21:15. Naslednji sestanek bo predvidoma **5. septembra 2018 ob 19:30**.

Zapisala: Helena K.

3. avgust 2018